Med cifrene 32-30 slog det tyske storhold SC Magdeburg danmarksmestrene fra Aalborg Håndbold. Dermed går Aalborg Håndbold glip af finalen i turneringen, som afholdes i Saudi Arabien. Efter flere perioder i anden halvleg, hvor stillingen var lige, var det i sidste ende Magdeburg, der trak det længste strå. Mulighed for bronze I den anden semifinale møder de forsvarende mestre fra Barcelona det brasilianske hold Pinheiros. Taberen af den kamp møder Aalborg Håndbold i bronzekampen, der ligesom finalen spilles lørdag. Opdatering: Det bliver brasilianske Pinheiros, som Aalborg Håndbold skal møde i bronzekampen. Det brasilianske hold tabte deres semifinale til Barcelona.

Opsummering:
Det tyske tophold SC Magdeburg med blandt andre Magnus Saugstrup i truppen var torsdag aften for stor en mundfuld for danmarksmestrene i semifinalen ved klub-verdensmesterskaberne.